《沁园春 美人腰》
清代·沈谦

轻要云支，纤愁烟袅，擅名楚宫。似垂堤欲断，月临细柳，穿花易损，春在游蜂。

拜跪须扶，欠伸又困，持履真忧掌上风。曾亲见、拾将裙带，两结心同。

舞时翩若惊鸿。真不负、陈王小赋工。被邻姬捏取，悔教赌赛，情人抱过，恰便裁缝。

莲锦拴愁，云英系恨，反类东阳病后容。天生就，岂减厨能学，休恨肌丰。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。